Държавен вестник, бр. 113, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  113
ДЕКЛАРАЦИЯ
във връзка с актa на насилие от омраза срещу 
журналист и представител на българската 
общност в Република Северна Македония
Народното събрание на Република Бъл­
гария,
– като потвърждава всички приети от 
Народното събрание декларации и решения, 
свързани със систематичното и методично 
разрушаване на диалога между РСМ и Ре­
публика България и провокативни и обидни 
изявления спрямо България от страна на 
управляващите политически фактори в Ре­
публика Северна Македония; с ескалиращи­
те агресивни антибългарски прояви; както 
и с разширяването на Европейския съюз и 
Процеса на стабилизиране и асоцииране на 
Република Северна Македония;
– като се позовава на Договора за Евро­
пейския съюз и Договора за функционирането 
на Европейския съюз и заложените в тях 
ценности, особено „ценностите на зачитане 
на човешкото достойнство, на свободата, де­
мокрацията, равенството, правовата държава, 
както и на зачитането на правата на човека“ 
и „плурализма, недискриминацията, толерант­
ността, справедливостта и солидарността“;
– като потвърждава фундаменталното 
значение на Договора за приятелство, добро­
съседство и сътрудничество между Република 
България и Република Северна Македония от 
2017 г. и на двустранните Протоколи от засе­
данията на Съвместната междуправителствена 
комисия по чл. 12 от този Договор, подписани 
през 2019 г. и 2022 г.;
– като подчертава, че Република Северна 
Македония все още не е изпълнила догово­
рения си ангажимент с Европейския съюз 
по приемане на съответните конституционни 
промени с оглед включването на българите в 
Конституцията на страната, и по този начин 
техните права остават незащитени;
– като припомня, че защитата на основните 
права е част от политическите критерии за 
членство в Европейския съюз;
– като отчита силно негативната публична 
реторика срещу българите от най-високо поли­
тическо ниво в Република Северна Македония, 
упражняването на институционален натиск и 
провеждането на политически мотивирани 
съдебни процеси, водещи до продължаващи 
актове на насилие от омраза спрямо бълга­
рите там;
– като изразява сериозно безпокойство, че 
подобни действия и реторика ще увеличат на­
силието и целят да заглушат и дискредитират 
критичните гласове на онези, включително 
журналисти, които се осмеляват да говорят 
и защитават правата на българите в тази 
държава;
– като подкрепя позицията на Министер­
ството на външните работи на Република 
България във връзка с нападението срещу 
Владимир Перев и последователните дейнос­
ти, свързани със защитата на българските 
общности извън страната,
Д Е К Л А Р И Р А :
1. Подчертава своята безпрекословна под­
крепа за всички граждани на Република Се­
верна Македония с българско самосъзнание, 
които справедливо отстояват своите права.
2. Категорично осъжда акта на насилие 
от омраза срещу Владимир Перев като ви­
ден представител на българската общност в 
Република Северна Македония, журналист и 
защитник на правата на българите там. 
3. Порицава продължаващото публично, 
включително от високо и най-високо поли­
тическо ниво отричане, омаловажаване и 
отклоняване на отговорността за същест­
вуването на сериозен проблем с правата и 
сигурността на българите в Република Се­
верна Македония.
4. Настоява управляващите в Република 
Северна Македония да преустановят всякакви 
действия и изявления, оправдаващи насилието, 
включително срещу журналиста Владимир 
Перев, както и да прекратят използването на 
унизителен език спрямо него, насочен срещу 
човешкото му достойнство, с цел подкопава­
не на общественото доверие спрямо неговия 
авторитет и дейност. 
5. Очаква от властите в Република Северна 
Македония незабавно да вземат всички необ­
ходими мерки, за да предотвратят продължа­
ващите говор на омраза и актове на насилие, 
предизвикани от омраза срещу българите.
6. Призовава компетентните власти в Ре­
публика Северна Македония да предприемат 
незабавни и ефективни действия за прозрачно 
и обективно разследване на акта на насилие от 
омраза срещу журналиста Владимир Перев, за 
издирването на извършителя и подвеждането 
му под съответната отговорност.
7. Настоява Република Северна Македония 
да гарантира зачитането на основните права 
и достойнството на всички свои граждани 
без дискриминация, като осигури необхо­
димата политическа воля без забавяне, за 
да осъществи конституционните промени в 
пълно съответствие с всички елементи от до­
говореностите си, съставляващи Европейския 
консенсус от 2022 г.
8. Отбелязва обявения от управляващите 
в Република Северна Македония проект на 
План за действие за защита на правата на 
хората, принадлежащи към общности като 
начална стъпка, преди разработването му 
чрез приобщаващ процес. Този План, чието 
изпълнение ще се проследява през целия при­